Τραχανάς κοκκινιστός με φέτα
Ζεστός, καταπραϋντικός και απίστευτα γρήγορος και απλός ο τραχανάς. Τον απολαμβάνουμε σκέτο ή με μπόλικη θρυμματισμένη φέτα.
1 φλιτζ. τσαγιού τραχανάς ξινός (ή γλυκός) αλευρένιος, 1.200 ml νερό, 50 ml ελαιόλαδο, 2 ξερά κρεμμύδια, ψιλοκομμένα, 1 σκελίδα σκόρδο, λιωμένη, 200 γρ. ολόκληρα ντοματάκια κονσέρβας, ψιλοκομμένα, αλάτι, ρίγανη ξερή
Για να φτιάξουμε τραχανά κοκκινιστό αρχικά, ζεσταίνουμε, σε μια κατσαρόλα σε δυνατή φωτιά, το ελαιόλαδο.Στη συνέχεια, σοτάρουμε τα κρεμμύδια για 2-3 λεπτά, μέχρι να μαλακώσουν. Ρίχνουμε το σκόρδο και τον τραχανά και συνεχίζουμε το σοτάρισμα για 1 λεπτό, ανακατεύοντας, ώστε να λαδωθούν καλά. Προσθέτουμε τη ντομάτα, το νερό και αλάτι.Όταν πάρει βράση, ανακατεύουμε, χαμηλώνουμε τη φωτιά και σιγοβράζουμε για 10-15 λεπτά ή μέχρι να χυλώσει η σούπα. Σκορπίζουμε τη ρίγανη και, αν θέλουμε, σερβίρουμε, τον κοκκινιστό τραχανά, με θρυμματισμένη φέτα.
Κρεμμύδι,Ντομάτα,Τραχανάς